CELEX: 62006CA0242
Language: sk
Date: 2009-09-17 00:00:00
Title: Vec C-242/06: Rozsudok Súdneho dvora (prvá komora) zo 17. septembra 2009 (návrh na začatie prejudiciálneho konania, ktorý podal Raad van State — Holandsko) — Minister voor Vreemdelingenzaken en Integratie/T. Sahin (Dohoda o pridružení medzi EHS a Tureckom — Voľný pohyb pracovníkov — Zavedenie správnych poplatkov za vydanie povolenia na pobyt v prijímajúcom členskom štáte — Porušenie klauzuly standstill zakotvenej v článku 13 rozhodnutia asociačnej rady č. 1/80)

7.11.2009   
            
            
               SK
            
            
               Úradný vestník Európskej únie
            
            
               C 267/8
            
         Rozsudok Súdneho dvora (prvá komora) zo 17. septembra 2009 (návrh na začatie prejudiciálneho konania, ktorý podal Raad van State — Holandsko) — Minister voor Vreemdelingenzaken en Integratie/T. Sahin
   (Vec C-242/06) (1)
   
   (Dohoda o pridružení medzi EHS a Tureckom - Voľný pohyb pracovníkov - Zavedenie správnych poplatkov za vydanie povolenia na pobyt v prijímajúcom členskom štáte - Porušenie klauzuly „standstill“ zakotvenej v článku 13 rozhodnutia asociačnej rady č. 1/80)
   2009/C 267/13
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Raad van State
   
      Účastníci konania pred vnútroštátnym súdom
   
   
      Žalobca: Minister voor Vreemdelingenzaken en Integratie
   
      Žalovaný: T. Sahin
   
      Predmet veci
   
   Návrh na začatie prejudiciálneho konania — Nederlandse Raad van State — Výklad článku 13 rozhodnutia č. 1/80 z 19. septembra 1980 o rozvoji asociácie, ktoré prijala asociačná rada vytvorená na základe dohody o pridružení medzi Európskym hospodárskym spoločenstvom a Tureckom v spojení s článkom 59 dodatkového protokolu, schváleného a potvrdeného v mene Spoločenstva nariadením Rady (EHS) č. 2760/72 z 19. decembra 1972 (Ú. v. ES L 293 s. 1; Mim. vyd. 11/011, s. 43) — Povinnosť zaplatiť poplatky za preskúmanie žiadosti o predĺženie povolenia na pobyt — Žiadosť o predĺženie nepodaná včas
   
      Výrok rozsudku
   
   Článok 13 rozhodnutia č. 1/80 z 19. septembra 1980 o rozvoji asociácie, ktoré bolo prijaté asociačnou radou zriadenou dohodou o pridružení medzi Európskym hospodárskym spoločenstvom a Tureckom, sa má vykladať v tom zmysle, že odo dňa nadobudnutia platnosti tohto rozhodnutia v dotknutom členskom štáte bráni zavedeniu vnútroštátnej právnej úpravy, ako je tá vo veci samej, podľa ktorej vydanie povolenia na pobyt alebo predĺženie jeho platnosti závisí od zaplatenia správnych poplatkov, ak je výška týchto poplatkov pre tureckých štátnych príslušníkov neprimeraná v porovnaní s výškou poplatkov žiadaných od príslušníkov Spoločenstva.
   
      (1)  Ú. v. EÚ C 212, 2.9.2006.